b"\n_START_ARTICLE_\nEsdolomada\n_START_SECTION_\nHist\xc3\xb2ria\n_START_PARAGRAPH_\nAl segle XII els camperols estaven associats a l'explotaci\xc3\xb3 que treballaven. Es conserven cinc documents d'un plet sobre la potestat de Sant Vicen\xc3\xa7 de Roda sobre una heretat familiar a Esdolomada l'any 1133, i s'al\xc2\xb7ludeix a aquest b\xc3\xa9 de diverses formes: ...illud caputmansum quod habeo in Esdolomada quod tenet Bertran... Aix\xc3\xad, la transfer\xc3\xa8ncia del domini sobre l'explotaci\xc3\xb3 de Beltran, nom\xc3\xa9s afectava al beneficiari de les rendes i els seus drets. Els camperols usuaris no podien ser expulsats del domini llevat que incomplissin el pacte amb el senyor del domini. _NEWLINE_Les restriccions que els senyors imposaven als tenentes dels cabomasos en Esdolomada i la resta de la Ribagor\xc3\xa7a, semblen lleugeres enfront del que succe\xc3\xafa a Catalunya._NEWLINE_Segons el cens de l'any 1385 a Esdolomada hi havia 7 llars. Nom\xc3\xa9s coneguem el nom dels homes propietaris del segle XIV: Minguet de les Lanes, Bernat de la Mora, Ramon de Santacreu, Vi\xc3\xa7ent de la Fueua, Arnau de Terroch, Pere de Nadal i Domingo lo Turmo. _NEWLINE_En aquesta \xc3\xa8poca trobem el nom del poble escrit sense la primera vocal: Sdolomada._NEWLINE_En el cens de l'any 1554 apareixen cinc cases. Al segle XVI comparteix aquest Senyoriu la depend\xc3\xa8ncia dels poders de l'\xc3\xa8poca. \xc3\x89s un Senyoriu  (una instituci\xc3\xb3 pr\xc3\xb2pia de l'edat mitjana i l'Edat Moderna) de l'esgl\xc3\xa9sia, per\xc3\xb2 la jurisdicci\xc3\xb3 \xc3\xa9s civil i no eclesi\xc3\xa0stica.\n_START_SECTION_\nGeologia\n_START_PARAGRAPH_\nPredominen els materials terciaris conglomer\xc3\xa0tics, de c\xc3\xb2dols i blocs enormes, i de ciment calcari dipositats sobre els estrats de gres i argila, caracter\xc3\xadstics de les serres del flysch eoc\xc3\xa8. Coincidint amb el Barranc del Congustro, a la part meridional, els vessants estan cimentats per glacis d'acumulaci\xc3\xb3 (Raiguer) del plistoc\xc3\xa8, sis\xc3\xa8 per\xc3\xadode del cenozoic i el tercer per\xc3\xadode del Neogen, i foradats per barrancs d'incisi\xc3\xb3 lineal._NEWLINE_La serra est\xc3\xa0 disposada en direcci\xc3\xb3 NW-SE i les altures m\xc3\xa0ximes oscil\xc2\xb7len entre els 1.420 de la Serra d'Esdolomada i els 1.401 del Morr\xc3\xb3n de G\xc3\xbcel (o G\xc3\xbcell en aragon\xc3\xa9s)."